CELEX: 
Language: fi
Date: 2017-05-17 00:00:00
Title: KOMISSION ASETUS (EU) …/…, Euroopan parlamentin ja neuvoston asetuksen (EY) N:o 1333/2008 liitteen II muuttamisesta siltä osin kuin on kyse nitriittien (E 249–250) käytöstä golonka peklowanassa

KOMISSION ASETUS (EU) …/…,
            
            
               annettu 17.5.2017,
            
            
               Euroopan parlamentin ja neuvoston asetuksen (EY) N:o 1333/2008 liitteen II muuttamisesta siltä osin kuin on kyse nitriittien (E 249–250) käytöstä golonka peklowanassa
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008
                  1
                ja erityisesti sen 10 artiklan 3 kohdan
            
            
               sekä katsoo seuraavaa:
            
            
               (1)Asetuksen (EY) N:o 1333/2008 liitteessä II vahvistetaan unionissa elintarvikkeissa käytettäväksi hyväksyttyjen elintarvikelisäaineiden luettelo ja niiden käyttöä koskevat edellytykset.
            
            
               (2)Elintarvikelisäaineita koskeva unionin luettelo voidaan saattaa ajan tasalle Euroopan parlamentin ja neuvoston asetuksen (EY) N:o 1331/2008
                  2
                3 artiklan 1 kohdassa tarkoitetun yhtenäisen menettelyn mukaisesti joko komission aloitteesta tai hakemuksen johdosta.
            
            
               (3)Puola jätti 10 päivänä maaliskuuta 2016 hakemuksen nitriittien (E 249–250) käytön sallimisesta säilöntäaineena golonka peklowanassa. Hakemus asetettiin myöhemmin jäsenvaltioiden saataville asetuksen (EY) N:o 1331/2008 4 artiklan mukaisesti. 
            
            
               (4)Hakijan mukaan golonka peklowana on perinteinen puolalainen raakalihavalmiste, jossa nitriittejä käytetään niiden säilöntävaikutuksen lisäksi myös suolaamiseen, jotta saadaan kuluttajien odottama haluttu väri, maku ja rakenne. Golonka peklowana tarjotaan kuluttajille lämmitettäväksi ennen nauttimista. 
            
            
               (5)Asetuksen (EY) N:o 1333/2008 johdanto-osan 7 kappaleessa säädetään, että elintarvikelisäaineiden hyväksymisessä olisi otettava huomioon myös muut tekijät, jotka ovat tarkasteltavan asian kannalta merkityksellisiä, mukaan lukien muun muassa perinteisiin liittyvät tekijät. Tämän vuoksi on aiheellista säilyttää joidenkin jäsenvaltioiden markkinoilla tiettyjä perinteisiä tuotteita, kunhan elintarvikelisäaineiden käyttö on asetuksessa (EY) N:o 1333/2008 vahvistettujen yleisten ja erityisten edellytysten mukaista. 
            
            
               (6)Jotta varmistetaan tämän asetuksen soveltamisalaan kuuluvien lisäaineiden käytön yhdenmukainen soveltaminen, golonka peklowana kuvataan elintarvikelisäaineista annetun asetuksen (EY) N:o 1333/2008 liitteessä II olevan E osan elintarvikeryhmiä kuvaavissa ohjeissa
                  3
               .
            
            
               (7)Asetuksen (EY) N:o 1331/2008 3 artiklan 2 kohdan mukaan komissio pyytää Euroopan elintarviketurvallisuusviranomaiselta, jäljempänä ’elintarviketurvallisuusviranomainen’, lausunnon asetuksen (EY) N:o 1333/2008 liitteessä II esitetyn unionissa hyväksyttyjen elintarvikelisäaineiden luettelon saattamiseksi ajan tasalle, paitsi jos kyseisellä ajan tasalle saattamisella ei todennäköisesti ole vaikutusta ihmisten terveyteen. Nitriittejä saa yleisesti käyttää lihavalmisteissa, mutta niiden käyttö raakalihavalmisteissa rajataan tiettyihin perinteisiin valmisteisiin, ja perinteisesti suolatuille lihavalmisteille vahvistetaan erityiset säännökset. Koska nitriittien käytön laajentamista koskeva hakemus rajoittuu muutamiin erityisiin raakalihavalmisteisiin, joita on käytetty perinteisesti, ei ole odotettavissa, että tämä laajentaminen vaikuttaisi merkittävästi kokonaisaltistumiseen nitriiteille. Näiden lisäaineiden käytön laajentamisessa on näin ollen kyse sellaisesta unionin luettelon ajan tasalle saattamisesta, jolla ei todennäköisesti ole vaikutusta ihmisten terveyteen, eikä elintarviketurvallisuusviranomaiselta tarvitse pyytää lausuntoa. 
            
            
               (8)Asetuksen (EY) N:o 1333/2008 liitettä II olisi näin ollen muutettava.
            
            
               (9)Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
         
         
            
               Muutetaan asetuksen (EY) N:o 1333/2008 liite II tämän asetuksen liitteen mukaisesti. 
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 17.5.2017.
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
               
            
         
         
            
                  
                     (1)
                  EUVL L 354, 31.12.2008, s. 16.
               
               
                  
                     (2)
                  Euroopan parlamentin ja neuvoston asetus (EY) N:o 1331/2008, annettu 16 päivänä joulukuuta 2008, elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä (EUVL L 354, 31.12.2008, s. 1).
               
               
                  
                     (3)
                  
                  http://ec.europa.eu/food/safety/food_improvement_agents/additives/eu_rules_en
               
            
      
    ---documentbreak--- 
      
         
         
            
               LIITE
            
            
               Korvataan asetuksen (EY) N:o 1333/2008 liitteessä II olevassa E osassa ryhmässä 08.2 ”Raakalihavalmisteet sellaisina kuin ne määritellään asetuksessa (EY) N:o 853/2004” nitriittejä (E 249–250) koskeva kohta seuraavasti: 
            
            
               ”
            
            
                     
                  
                  
                     
                        E 249–250
                     
                  
                  
                     
                        Nitriitit
                     
                  
                  
                     
                        150
                     
                  
                  
                     
                        (7)
                     
                  
                  
                     
                        Ainoastaan lomo de cerdo adobado, pincho moruno, careta de cerdo adobada, costilla de cerdo adobada, Kasseler, Bräte, Surfleisch, toorvorst, šašlõkk, ahjupraad, kiełbasa surowa biała, kiełbasa surowa metka, tatar wołowy (danie tatarskie) ja golonka peklowana.
                     
                  
               
               ”